als_Latn dik_Latn sag_Latn
Fatkeqësitë e pushtetarëve rreth Demarkacionit dhe Asociacionit, lidhen me proverbin në vijim: Pasi të te gjitha shpezët bien në ujdi me e përgaditur një gjellë të përbashkët dhe fillojnë të hanë. Huti nuk han.
E pyesin pse nuk po han orë hut dhe, ky u përgjigjet: me e hëngër është lehtë, por, problemi është së a ma nxenë me dalë. Edhe ju të dy liderët e keni hëngër e tani po mundohëni me e nxjerrë jashtë „me i ratifikuar të dy Marreveshiet ndërkombëtare“. I tërë populli shtron pyetje: pse e hëngret apriori pa i ratifikuar së pari në Kuvendin popullor.Tërhiqni nënshkrimet dhe, ndoshta populli ua falë?!
Këtë vit po fillojme me përmutacione të reja. Si duket z.Thaçi tani e ka marrë vet në dorë udhëheqjen për ta futur për votim Demarkacionin në Kuvend. Kjo u pa ne prononcimet e tij para mediave ku thotë se Demarkacioni duhet të votohet në Kuvend në mënyrë që ndaj europianeve të kryhet kushti i parë për liberalizimin e vizave. Këte e mbështeti edhe kryetari i Kuvendi z. Veseli.
Mbetët që kushti i dytë „Korrupsioni“ le të vije vetvetiu dalengadale duke u sterkeqë dhe do te zhduket vet heret a vonë?! Kurrë nuk është vonë për lidërshipin kosovar!!! Mos harroni se çka u ka thënë Zonja Lunaqek muajë më parë, qe edhe nëse ndodhë ndonjë “mrekulli“ për ju qeveritarët dhe ratifikohet Demarkacion, prapsëprapë nuk do të ketë liberalizim të vizave, pa u luftuar krejtësisht e rrënjësisht korrupcioni.
Kryeministri riperseriti këto ditë duke thënë se përshkak të refuzimit të Demarkacionit, na kanë mbetur femija e sëmurë dhe nuk po munden me i marrë vizat, pa u bërë liberalizimi. Z. Kryeminister së pari ua ndanë këtyre hallegjive me sëmundje të ndryshme kah 150.000 EURO dhe vizat i marrin vetë në Ambasadat përkatëse. Vizat për ta s’kanë farë kushti. Ata shkojnë me u shërua dhe kthehën në shtepitë e veta. Nga 30.000 EURO qe i keni paraparë, nuk janë kurrfarë ndihmash. Edhe ato ndahen vend e pa vend.
Nga ana tjetër edhe për Demarkacion është bërë pak si vonë me e ratifikuar. Ka marrë frymë kjo çeshtje Madhorë për shtetin e Kosovës. Fillimisht janë bërë gabimet trashanike kur është nënshkruar Marrëveshia nga ju z. Thaçi, pa e marrë apriori aprovimin dhe bërë ratifikimin në Kuvend, siq po e kërkoni sot me ?do kusht, fare pa ribiseduar me malazezët edhepse ju ftoj kryeministri Gjukanoviq para një viti ( Dhjetor 2015) ku tha se ka mundësi për rishqyrtim nëse pala kosovare nuk është e kënaqur. Demarkacioni është çështje e brendshme e Kosovës.
Asnjeri prej jush nuk ndërmuar kurrfarë aksioni në këtë drejtim. Vetëm apeloni me e ratifikua Demarkacionin, me e ratifikua, ratifikua…???!!!. Edhe kuvendarët po i vëni në pozitë të keqë. Edhe nëse janë militantë partiak e dinë të vërtetën mbi kufirin dhe hezitojnë t’a ratifikojnë. Nuk duan ta njollosin vetën dhe pasardhësit e tyrë me tradhëtinë kombëtare. Thënë shul shqip kjo tradhëti nuk do të kalojë fare. Së pari ju personalisht duhet ta merrni përgjegjësinë për gabimet dhe shkeljen e Kushetutës së vendit duke e cenuar sovranitetin shtetëror. E njejta vlen edhe për Asociacionin e z. Mustafa. Po silleni si despotë pa pyetur askend dhe pa marrë pëlqimin e organeve qe ju kanë zgjedhur. Z. Mustafa me percepsionin e tij mendoi me e matë edhe njëherë sipërfaqën e Kosovës.
Në këtë “lojë“ duhet matuar sipërfaqën e dy shteteve nga nje komision ndërkombëtar. Pra, duhet matur edhe sipërfaqën e Malit të Zi. Në Enciklopedinë e ish shtetit jugosllav, si për Kosovën ashtu edhe për Malin e Zi janë shënuar kufijtë ndërshtëterorë dhe ata të jashtëm dhe mirëfilli dihen sipërfaqët e tyre. Matja e dyanshme do të tregonte se a i janë marrë Kosovës 8300 ha toke dhe a i është shtuar kjo sipërfaqe Malit të Zi. Me siguri se po. Malazezët e dinë shumë mirë se ku i kanë kufinjtë e vet në Çakorr dhe Zhleb, por pasi qe juve u është „ tekur“gjithsesi me u dhënë malazezve tokën e Rugovës e qe popullata pyet pse mu juve u është “tekur“ me ua falë ose shitur malazezve territorin tonë. Kryeministri disa herë e përmendi se ne nuk falim tokë.
Për me falë e din edhe populli, se nuk falni as tokë as bash hiq kurgjë. Ju siq thotë një proverb popullor –„ Lum bofsha për veti“ se për popullin se qani kokën! A po dini se çka po beni. A mos keni ra në ndonjëfarë letargjie sllavo orthodokse. Siq thonë llapjanët „Pasha Musafin - duhet me ju shkru diku“. Me ju shkruar të hoxhallarët tanë. Zgjedhni. Kemi hoxhallare hanefi, hoxhallarë vehabi e prej sektesh kemi edhe „ trequartalca mjekrrosha, Is- isa etj. Ata po i gjykoni sipërfaqësisht si IS-isa. Jo, jo, ndoshta më mirë duhet me ju shkruar diku tjetër. Prokurorët tanë kishin me ju shkruar por e kanë vështirë me ua përmend emërin për të cilin do të shkruanin. Pa ua përmend emërin nuk ju bëhet kabull.
Besa ka edhe asi qe ju mbështesin e thonë së s’kemi se çka të shkruajmë dhe më në fund heshtin. Mendoj së më së miri do të bëhet kur t’u shkruan Gjykata Speciale.
Ndoshta edhe ky Përmutim i Hashimit dhe Përcepsioni i Isës do t’ju këndjellin e do t’u drejtojnë së ku dhe kah do të shkoni dhe kënd do da leni pas dhe me ?farë nami dhe etiketimi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn